Republik Turkia pe Turkia (turkeg : Türkiye) a zo ur riez daougevandirel, he lodenn vrasañ en Azia Vihan ha 3% anezhi e takad ar Balkanoù en Europa. En em ledañ a ra en ul lech strategel-kenañ, strizh-mor ar Bosfor, hemañ o liammañ Mor Aegea hag ar Mor Du, da lavaret eo gevred Europa ha mervent Azia. War gazi holl ledenez Anatolia emañ he ziriad. Graet e vez ivez Turki eus ar vro-se diwar levezon ar galleg, e kanaouennoù brezhonek pobl, da skouer.